钦定古今图书集成/明伦汇编/家范典/第008卷 > 《赠从孙义兴宰铭》李白
## 钦定古今图书集成/明伦汇编/家范典/第008卷 > 《赠从孙义兴宰铭》李白

“天子思茂宰，天枝得英才。朗然清秋月，独出映吴台。”
落笔生绮绣，操刀振风雷。蠖屈虽百里，鹏骞望三台。
退食无外事，琴堂向山开。绿水寂以闲，白云有时来。
河阳富奇藻，彭泽纵名杯。所恨不见之，犹如仰昭回，
元恶皆滔天，疲人散幽草，惊川无活鳞。举邑罕遗老，
誓雪会稽耻。将奔宛陵道，亚相素所重，投刃应桑林，
独坐伤激扬。神融一开襟，弦歌欣再理。和乐醉人心。
蠹政除害马，倾巢有归禽。壶浆候君来，聚舞若讴吟。
农人弃蓑笠，蚕女堕缨簪。欢笑相拜贺，则知惠爱深。
历职吾所闻，称贤尔为最。化洽一邦上，名驰三江外。
峻节贯云霄，通方堪远大。能文变风俗，好客留轩盖。
他日一来游，因之严光濑。